У студзеньскім нумары прапануецца інтэрв’ю з галоўным рэдактарам часопіса “Пачатковая школа”, доктарам педагагічных навук Мікалаем Георгіевічам Яленскім. Дыдактычныя матэрыялы, асновай якіх з’яўляецца чытацкая граматнасць, распрацаваны па рускай і беларускай мовах і прадмеце “Чалавек і свет”. Працягваем друкаваць метадычныя рэкамендацыі да ўрокаў па новым падручніку “Русский язык. 3 класс” і дадатковыя заданні да ўрокаў літаратурнага чытання ў 4 класе.На каляровых укладках прапануюцца плакаты да ўрокаў “Мая Радзіма — Беларусь”: тэмы “У краіне майстроў і творцаў” і “Песняры роднай мовы і Бацькаўшчыны”. У мультымедыйным дадатку — пашырэнні артыкулаў, урокі і факультатыўныя заняткі, а таксама каляндар на 2019 год з карцінамі мастака В. Данілава.